1. **Жалпы ереже**

1.1 ҚР МСМ «Қазақ ұлттық хореография академиясы» ШЖҚ РМК

(бұдан әрі ‒ Академия) Студенттік ғылыми қоғамы (бұдан әрі – СҒҚ) ғылыми-ұйымдастырушылық және зерттеу жұмысына белсенді қатысатын студенттер мен магистранттардың, сондай-ақ Академия докторанттары мен педагогтарының қатарынан жас зерттеушілердің ғылыми бірлестігі болып табылады.

1.2 СҒҚ-ды Ғылым, жоғары оқу орнынан кейінгі білім беру және редакциялық-баспа қызметі бөлімі құрады.

1.3 СҒҚ өз қызметін өзін-өзі басқару, ашық қызмет, студенттердің өзара құрмет көрсетуі мен ғылыми қарым-қатынас мәдениеті принциптері бойынша жүзеге асырады.

1.4 СҒҚ ғылыми-ұйымдастырушылық, ғылыми-зерттеу, үйлестіру, ғылыми-жобалық және өзге де қызметтерді Қазақстан Республикасының заңнамасына, Академияның Жарғысына, Академияның миссиясына, Академия ректорының бұйрықтарына, сондай-ақ осы Ережеге сәйкес жүзеге асырады. Өз қызметін ұйымдастыру мәселелерінде СҒҚ Академияның базалық құжаттарын негізге алады.

1.5 СҒҚ құру, қайта құру және тарату мәселелері Академия студенттері мен оқытуыларының ашық есептік-сайлау конференцияларында реттеледі.

**2. Студенттік ғылыми қоғамның міндеттері мен мақсаттары**

2.1 СҒҚ қызметінің негізгі мақсаты студент жастардың шығармашылық қабілеттерін ашу және оларды тәрбиелеу, осы негізде Академияның зияткерлік әлеуетін сақтау және толықтыру, студенттердің ғылыми-зерттеу жұмысын (бұдан әрі - СҒЗЖ) ұйымдастыру бойынша кафедралардың жұмысын ынталандыру, жоғары кәсіби білімі бар мамандар даярлау сапасын арттыру бойынша Академияның жұмысына көмектесу, ғылым мен білім интеграциясын одан әрі дамыту үшін жағдайлар жасау болып табылады.

2.2 Көрсетілген мақсатқа қол жеткізу үшін СҒҚ келесі міндеттерді шешеді:

- зерттеу жұмысына қатысу арқылы студенттердің бойында оқу материалын тереңдетілген және шығармашылық түрде игеру ынтасын қалыптастыру;

- зерттеу қызметі арқылы студенттердің өз мамандығына деген шығармашылық қарым-қатынасын тәрбиелеу, болашақ мамандардың жеке және кәсіби қасиеттерінің дамуына ықпал ету;

- Академия студенттерінің жаңа білім алу негізі ретінде зерттеулерге қызығушылығын дамыту;

- Академия студенттерінің арасында ғылым мен практика принциптеріне сәйкес ғылыми шығармашылықтың әртүрлі нысандарын тарату;

- жас ғалымдардың ғылыми жұмыстарының нәтижелерін жариялауға және практикаға енгізуге жәрдемдесу;

- оқу процесінде студенттік зерттеу нәтижелерін пайдалануға жәрдемдесу;

- Академия студенттеріне халықаралық және жоғары оқу орындары арасындағы ғылыми конференцияларға, симпозиумдарға, семинарларға, ғылыми съездерге қатысуына жәрдемдесу;

- гранттар, атаулы стипендиялар, сыйлықтар, моральдық және материалдық ынталандыру сыйлықтарының басқа да нысандарын алу үшін жас ғалымдардың ғылыми жұмыстарын ұсынуға жәрдемдесу;

- студенттердің ғылыми шығармашылығының нәтижелерін ғылыми және педагогикалық қызмет практикасына енгізу;

- Академияның имиджін арттыруға жәрдемдесу;

**3. Студенттік ғылыми қоғамның қызметі**

Академияның СҒҚ өз мақсаттары мен міндеттерін іске асыру үшін:

**3.1** Академия студенттерінің ғылыми-зерттеу, үйлестіру, ғылыми-жобалық және өзге қызметін жоспарлауға және ұйымдастыруға қатысады.

**3.2 Академияда студенттік ғылыми іс-шаралар (**[конференциялар, «дөңгелек үстелдер», семинарлар](http://www.mosgu.ru/nauchnaya/ss/conference/), студенттік ғылыми жұмыс [конкурстары,](http://www.mosgu.ru/nauchnaya/ss/konkurs/) олимпиадалар, пікірталас клубтары және т.б.) өткізеді.

**3.3 Басқа жоғары оқу орындарының СҒҚ-мен байланыс орнатады, бірлескен жобаларды іске асыру және Академиядың СҒҚ жұмысына жаңа формалар мен әдістерді енгізу мақсатында олардың СҒЗЖ ұйымдастыру тәжірибесін зерделейді.**

**3.4 Академия студенттерінің ғылыми әлеуетін арттыруды мақсат ететін бағдарламаларды әзірлейді және іске асырады.**

**3.5 Академияның ішкі даму проблемаларын зерттеуге бағытталған студенттердің ғылыми жобаларын және оларды Академияның оқу-тәрбие және ұйымдастыру жұмысының практикасына енгізу бойынша ұсыныстарды қолдайды.**

**3.6 Студенттерді ғылыми-ұйымдастыру, ғылыми-зерттеу, үйлестіру, ғылыми-жобалық және енгізу қызметіне тартады.**

**3.7 Магистратура мен докторантурада білім алуды жалғастыру үшін ғылыми-зерттеу және ғылыми-ұйымдастырушылық жұмыспен белсенді айналысатын аса перспективті студенттерді ұсынады.**

**3.8 Студенттерді жоғары оқу орын ішіндегі, облыстық, өңірлік және халықаралық студенттік іс-шараларға қатысуға, сондай-ақ Академияда осындай іс-шараларды ұйымдастыруға және өткізуге тартады.**

**3.9 Академияның интернет-порталының ғылыми бөлімі мен мерзімдік басылымдары үшін материалдар дайындайды.**

**3.10 СҒЗЖ тиімділігін арттыру мақсатында Академия студенттерімен, құрылымдық бөлімшелерімен СҒҚ кері байланыс жүйесін қолдайды.**

**4. Студенттік ғылыми қоғамның құрылымы**

4.1 СҒҚ қызметін СҒҚ үйлестірушісі және СҒҚ кеңесі ұйымдастырады.

4.2 СҒҚ кеңесі СҒҚ-тің жоғары органы болып табылады және кеңестің құрамы СҒҚ мүшелігіне ашық дауыс беру арқылы студенттер сайлайтын СҒҚ төрағасынан, СҒҚ төрағасының орынбасарынан және факультет өкілдерінен (әр факультеттен 2-3 өкіл) тұрады.

4.3 Кеңестің отырысы тоқсанына кемінде бір рет өткізіледі.

4.4 Академия СҒҚ төрағасы мен төраға орынбасары Академияның СҒҚ кеңесі мүшелерінің білікті көпшілік дауысымен (кемінде 2/3) сайланады. Академия СҒҚ төрағасының өкілеттік мерзімі – екі жыл. СҒҚ төрағасына кандидатты ұсыну саны оның Академияда оқу мерзімімен шектеледі.

4.5 Академияның СҒҚ үйлестірушісі Ғылым, жоғары оқу орнынан кейінгі білім беру және аккредиттеу қызметі бөлімінің басшысы (немесе тиісті жұмыс бағытының маманы) болып табылады. СҒҚ үйлестірушісі:

– осы Ереже аясында Академияның СҒҚ кеңесінің ғылыми-ұйымдастырушылық, ғылыми-зерттеу, ғылыми-жобалық, енгізу және өзге де қызметіне жәрдем көрсетеді;

– СҒҚ жылдық жоспарларын бекітеді;

– СҒҚ кеңесінің алдына Академия СҒҚ төрағасының міндеттерінен босату мәселесін қоюға құқығы бар.

4.6 СҒҚ кеңесінің өкілеттіктері:

- СҒҚ төрағасы мен төраға орынбасарын сайлау;

- СҒҚ қызметінің бағыттарын айқындау;

- СҒҚ жұмыс жоспарларын әзірлеу және оларды Академияның ғылыми жоспарларымен келісу;

- СҒҚ ғылыми жобалары мен бағдарламаларын, оның ішінде өзге оқу орындарымен бірлесіп жүзеге асырылатын ғылыми жобалар мен бағдарламаларды үйлестіру;

- ғылыми конференциялар, симпозиумдар, семинарлар, дөңгелек үстелдер, олимпиада, конкурстар мен өзге де ғылыми іс-шараларды өткізуді ұйымдастыру;

- СҒҚ мүшелерінің, студенттердің, магистранттар мен докторанттардың ғылыми жұмыстары жинағын қалыптастыру;

- СҒҚ қайта құру және тарату туралы шешімдер қабылдау.

Егер кворумның болуымен СҒҚ мүшелерінің отырысына қатысушылардың жартысынан көбі шешімдерді қабылдауға дауыс берген жағдайда, СҒҚ кеңесінің шешімдері қабылданды деп есептеледі.

4.7 СҒҚ төрағасының өкілеттіктері:

- СҒҚ қызметіне жалпы басшылық етеді және қадағалайды;

- СҒҚ қызметі үшін жауапкершілік атқарады;

- СҒҚ кеңесінің кезектен тыс отырыстарын белгілейді;

- СҒҚ ағымдағы ұйымдастырушылық мәселелерін шешеді;

- қабылданған міндеттерді шешу үшін оған СҒҚ кеңесі берген өзге де өкілеттіктерді жүзеге асырады.

4.8 СҒҚ төрағасының өкілеттіктері:

- СҒҚ төрағасы болмаған кезде СҒҚ қызметіне басшылық етеді және қадағалайды;

- факультеттерде СҒҚ қызметі үшін жауапкершілік атқарады;

- факультеттерде СҒҚ ағымдағы ұйымдастырушылық мәселелерін шешеді;

- қабылданған міндеттерді шешу үшін оған СҒҚ кеңесі мен СҒҚ төрағасы берген өзге де өкілеттіктерді жүзеге асырады.

4.9 СҒҚ міндеттерін шешу үшін комиссиялар, жұмыс топтары құрылады, олардың құрамына СҒҚ кеңесінің мүшелері кіреді, олардың қызмет тәртібі мен мерзімі СҒҚ кеңесінің шешіміне сәйкес айқындалады.

4.10 Факультеттердің өкілдері СҒҚ құрамына студенттердің, магистранттар мен докторанттардың қатарынан жазбаша өтінішсіз ерікті негізде қабылданады. СҒҚ кеңесінің құрамында факультеттер өкілдерінің тең саны қарастырылады.

4.11 СҒҚ мүшелері СҒҚ-ның барлық іс-шараларына қатысуға құқылы және олардың қатысуына тыйым салынбайды.

4.12 СҒҚ жұмысына ағымдағы бақылауды ғылым, жоғары оқу орнынан кейінгі білім беру және аккредиттеу бөлімі жүзеге асырады.

**5. Студенттік ғылыми қоғамның құқықтары мен міндеттері**

5.1 Студенттік ғылыми қоғамның мүшелері:

- студенттік ғылыми қоғамның кеңесіне сайлауға және сайлануға;

- Академияның студенттік ғылыми қоғамы, басқада ЖОО-лар, ұйымдар өткізетін іс-шаралар туралы ақпарат алуға;

- ғылыми-зерттеу жұмыстарымен айналысуға және студенттік ғылыми қоғамның жұмыс жоспарымен көзделген барлық іс-шараларға қатысуға;

- ғылыми-зертеу жұмысымен байланысты идеялар мен жобаларды ұсынуға;

- жеке ғылыми зертеулерінің нәтижелерін жариялауға ***құқылы***.

5.2 Академияның студенттік ғылыми қоғамының мүшелері:

- ғылыми-зерттеу жұмысына қатысуға;

- жоғары оқу орындарының және жоғары оқу орын ішіндегі конференцияларда, басқа да ғылыми-практикалық іс-шараларда үнемі баяндамалар жасауға;

- ғылыми жобалар конкурстарына қатысуға;

- ғылыми-ұйымдастыру жұмысына қатысуға;

- өзінің ғылыми-зерттеу қызметінде осы Ережені басшылыққа алуға міндетті.

**6. Студенттік ғылыми қоғамның қызметін тоқтату**

6.1 СҒҚ қызметін тоқтату СҒҚ кеңесінің шешімі бойынша жүзеге асырылады.

**7. Студенттік ғылыми қоғамның қызметін қаржыландыру**

7.1 СҒҚ қызметін қаржыландыру Академияның тиісті кезеңге арналған бекітілген даму жоспары шеңберінде жүзеге асырылады.

**8. Қорытынды ережелер**

8.1 Ережеге өзгерістер мен толықтырулар енгізу оны жаңа редакцияда әзірлеу жолымен жүзеге асырылады.

8.2 Осы Ереже Ғылыми кеңес бекіткен күннен бастап күшіне енеді.

8.3 Ережені қайта қарау қажеттілігіне қарай, кем дегенде үш жылда бір рет жүзеге асырылады.

**Келісу парағы**

|  |  |  |  |  |
| --- | --- | --- | --- | --- |
| **№**  **р/р** | **Т.А.Ә** | **Лауазымы** | **Қолы** | **Күні** |
| 1 | 2 | 3 | 4 | 5 |
| 1 | Толысбаева Ж.Ж. | Ректордың міндетін атқарушы |  |  |
| 2 | Бакаева Ш.М. | Заң бөлімінің басшысы |  |  |
| 3 | Тургинбаева А.Н | Хореография факультетінің деканы |  |  |
| 4 | Досжан Р.К | Өнер факультетінің деканы |  |  |
| 5 | Кензикеев Р.В | Педагогика кафедрасының меңгерушісі |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Танысу парағы**

|  |  |  |  |  |
| --- | --- | --- | --- | --- |
| **№**  **р/р** | **Құжатпен танысқан тұлғаның тегі, аты, әкесінің аты** | **Лауазымының атауы** | **Күні** | **Қолы** |
| 1 | 2 | 3 | 4 | 5 |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |